
VENDIM
Nr. 184, datë 29.3.2018

PËR HAPJEN E PROCEDURËS SË PRANIMIT NË KATEGORINË E ULËT DREJTUESE EDHE PËR KANDIDATË 
TË TJERË JASHTË SHËRBIMIT CIVIL, 
PËR VITIN 2018

Në mbështetje të nenit 100 të Kushtetutës dhe të pikës 4, të nenit 26, të ligjit nr. 152/2013, “Për nëpunësin civil”, të ndryshuar, me propozimin e Kryeministrit, Këshilli i Ministrave

VENDOSI:

1. 	Për vitin 2018, procedura e plotësimit të pozicioneve të lira të kategorisë së ulët drejtuese, për të cilat lëvizja paralele është mbyllur pa fitues, të jetë e hapur edhe për kandidatë të tjerë nga jashtë shërbimit civil, që plotësojnë kushtet dhe kërkesat për vendet e lira. 
2. 	Numri maksimal i pozicioneve, për të cilat do të përdoret procedura e përcaktuar në pikën 1, të këtij vendimi, është 61 pozicione për kategorinë e ulët drejtuese. 
3. 	Pozicionet, në të cilat mund të konkurrojnë edhe kandidatë nga jashtë shërbimit civil, për nivelin e ulët drejtues, gjithsej 10, përcaktohen në lidhjen nr. 1, që i bashkëlidhet këtij vendimi dhe është pjesë përbërëse e tij. 
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

Lidhja 1
Pozicionet në të cilat mund konkurrojnë edhe kandidatë nga jashtë shërbimit civil

I. Niveli i ulët drejtues dhe të barasvlershëm
1. Drejtor i Drejtorisë së Financave, në Agjencinë për Zhvillimin Bujqësor dhe Rural - kategoria III-a;
2. Përgjegjës i Sektorit të Përzgjedhjes dhe Aprovimit të Projekteve IPARD, në Drejtorinë e Përzgjedhjes dhe Aprovimit të Projekteve, në Agjencinë për Zhvillimin Bujqësor dhe Rural - kategoria III-a/1;
3. Përgjegjës i Sektorit të Kontrollit IPARD, në Drejtorinë e Kontrollit, në Agjencinë për Zhvillimin Bujqësor dhe Rural - kategoria III-a/1;
4. Përgjegjës i Sektorit të Ekzekutimit të Pagesave IPARD, në Drejtorinë e Ekzekutimit të Pagesave, në Agjencinë për Zhvillimin Bujqësor dhe Rural - kategoria III-a/1;
5. Përgjegjës i Sektorit të Monitorimit të Skemave, në Drejtorinë e Kontrollit, në Agjencinë për Zhvillimin Bujqësor dhe Rural - kategoria III-a/1;
6. Përgjegjës i Sektorit të Promocionit dhe Komunikimit, në në Agjencinë për Zhvillimin Bujqësor dhe Rural - kategoria III-a/1;
7. Përgjegjës i Sektorit të Kontrollit të Skemave Kombëtare, në Drejtorinë e Kontrollit, në Agjencinë për Zhvillimin Bujqësor dhe Rural - kategoria III-a/1;
8. Drejtor i Drejtorisë së Autorizimit të Pagesave, në Agjencinë për Zhvillimin Bujqësor dhe Rural - kategoria III-a;
9. Drejtor i Drejtorisë Juridike dhe Shërbimeve Mbështetëse, në Agjencinë për Zhvillimin Bujqësor dhe Rural - kategoria III-a;
10. Përgjegjës i Sektorit të Burimeve Njerëzore, në Drejtorinë Juridike dhe Shërbimeve Mbështetëse, në Agjencinë për Zhvillimin Bujqësor dhe Rural - kategoria III-a/1.

VENDIM
Nr. 185, datë 29.3.2018

PËR PROCEDURAT E MENAXHIMIT 
TË INVESTIMEVE PUBLIKE

Në mbështetje të nenit 100 të Kushtetutës dhe të nenit 25, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e ministrit të Financave dhe Ekonomisë, Këshilli i Ministrave  

VENDOSI:

1. Projektinvestimi përfshin një seri punimesh, aktivitetesh apo shërbimesh që synojnë përmbushjen e një objektivi të pandashëm, me qëllime qartësisht të identifikuara. Kostoja totale e një projekti investimi do të përfshijë çdo shpenzim që lidhet me arritjen e rezultateve të synuara, sipas të gjithë komponentëve të tij. 
2. Ministri përgjegjës për financat përcakton me udhëzim pragjet minimale dhe maksimale finan-ciare, për secilën kategori të projekteve të investimeve publike, në bazë të të cilave bëhet klasifikimi i projekteve dhe vlerësimi i tyre.
 3.  Nivelet e vlerësimit të projekteve të investimeve janë:
a) vlerësimi i bazë; 
b) vlerësimi i mesëm;
c) vlerësimi i plotë, të cilit i nënshtrohen projekte që janë me vlerë të plotë, mbi vlerën kufi, të përcaktuar nga ministri përgjegjës për financat. 
Projektet e vlerësuara sipas shkronjave “a” dhe “b” do të paraqiten si pjesë përbërëse e kërkesave buxhetore, në kuadër të përgatitjes së programit buxhetor afatmesëm.
Njësitë e qeverisjes qendrore përgatitin propozimet për projektet e mëdha të investimeve, në çdo kohë, dhe i paraqesin për vlerësim në ministrinë përgjegjëse për financat, brenda muajit dhjetor dhe jo më vonë se një muaj përpara fillimit të procesit buxhetor, sipas përcaktimit në nenin 22, të  ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar.
Projektet e investimeve publike paraqiten në përputhje me procedurat e detajuara në aneksin nr. 1, që i bashkëlidhet këtij vendimi, sipas kalendarit të përgatitjes së buxhetit, miratuar nga ministria përgjegjëse për financat, dhe udhëzimeve standarde të përgatitjes së planit buxhetor afatmesëm. Procesi i përgatitjes, vlerësimit dhe prioritizimit të projekteve të investimeve publike do të kryhet nga ministria që propozon investimin. Në rast të mosplotësimit të të gjitha kërkesave detajuar në aneksin 1, projekti do të refuzohet për financim.  
4. Lista e projekteve të reja të investimeve publike që i nënshtrohen vlerësimit të plotë, sipas shkronjës “c”, të pikës 3, të këtij vendimi, përcillet nga ministria përgjegjëse për financat, në Komitetin e Planifikimit Strategjik, brenda muajit dhjetor. Komiteti i Planifikimit Strategjik/NIC shqyrton dhe miraton listën e prioritizuar për çdo sektor, pavarësisht nga burimi i financimit. Kjo listë bëhet pjesë përbërëse e Dokumentit të Politikave Prioritare, i cili miratohet nga Këshilli i Ministrave, brenda muajit janar. 
5. Njësitë e qeverisjes qendrore, në kuadër të përgatitjes së programit buxhetor afatmesëm, dërgojnë propozimet për projektet e miratuara nga Këshilli i Ministrave në Dokumentin e Politikave Prioritare, si pjesë e kërkesave buxhetore të tyre.

 Në këtë fazë shqyrtohet dhe vlerësohet rëndësia strategjike e investimeve të propozuara, kundrejt prioriteteve kryesore strategjike kombëtare.
6. Përjashtime nga rregullat dhe procedurat e pikave 3 dhe 4, të këtij vendimi, do të bëjnë vetëm propozimet nga njësitë e qeverisjes qendrore për projekte të mëdha investimi, në këto raste:
 a) Për përballimin e një fatkeqësie natyrore apo në rastet e shpalljes së emergjencës civile;
b) Kur projektet janë të një rëndësie strategjike për zhvillimin ekonomik dhe social të vendit.
Në çdo rast, këto propozime duhet të dërgohen për shqyrtim, në ministrinë  përgjegjëse për financat dhe të përcillen për miratim në Komitetin e Planifikimit Strategjik.
7. Parimet kryesore, ku bazohen ministritë e linjës/institucionet buxhetore për vlerësimin dhe prioritizimin e projekteve të reja të investimeve dhe ministria përgjegjëse për financat për vlerësimin përfundimtar për përfshirjen e tyre në dokumentin buxhetor afatmesëm, si në rastin e projekteve të investimeve nën kufirin e miratuar nga ministri përgjegjës për financat, ashtu edhe për projektet mbi këtë kufi, janë:
a) vlerësimi i rëndësisë strategjike;
b) 	vlerësimi ekonomik dhe financiar;
c) 	vlerësimi i menaxhimit të projektit.
Vlerësimi i projekteve bazuar në tri parimet e sipërpërmendura do të bëhet në bazë të pikëzimit, sipas skemës së paraqitur në aneksin 1, që i bashkëlidhet këtij vendimi.
 8. Financimi i investimeve publike bëhet në përputhje me metodologjinë e përgatitjes së buxhetit, miratuar nga ministria përgjegjëse për financat, në udhëzimet standarde të përgatitjes së buxhetit, ku bëhet diferencimi ndërmjet shpenzimeve për investime të politikave ekzistuese dhe shpenzimeve për investime për politika të reja. Në shpenzimet e investimeve të politikave ekzistuese përfshihen:
a) 	shpenzimet e investimeve kapitale që nuk kanë përfunduar dhe që priten të finalizohen; 
b) shpenzimet e investimeve kapitale që ende nuk kanë filluar, por për të cilat janë ndërmarrë angazhimet ligjore dhe që janë miratuar në procesin e mëparshëm të programimit buxhetor afatmesëm (PBA); 
c) shpenzimet e investimeve kapitale që janë financuar në vitin fiskal aktual.
Të gjitha investimet e tjera publike do të trajtohen si politika të reja dhe do të përfshihen në Dokumentin e Politikave Prioritare (DPP).  
Miratimi përfundimtar i projekteve të reja të investimit të propozuara bëhet brenda procesit të përgatitjes së PBA-së, me miratimin e DPP-së së rishikuar nga Komitetin e Planifikimit Strategjik, në qershor të çdo viti.
9. 	Bazuar në DPP-në e miratuar nga Komiteti i Planifikimit Strategjik, ministria përgjegjëse për financat përgatit dokumentin e PBA-së, duke përfshirë prioritetet buxhetore, miratimin e politikave të reja dhe tavanin e vendosur të shpenzimeve, i cili i  paraqitet për miratim Këshillit të Ministrave.



10. Për projektet e reja të investimeve publike shumëvjeçare, të miratuara si pjesë e dokumentit buxhetor afatmesëm, gjatë vitit të parë të zbatimit të tyre, në buxhetin e njësisë përkatëse të qeverisjes qendrore nuk duhet të alokohet më pak se 20 për qind e vlerës së plotë të projektit përkatës. 
11. Monitorimi dhe raportimi i ecurisë së zbatimit të projekteve të investimeve kryhen sipas afateve dhe procedurave të përcaktuara në udhëzimet përkatëse të monitorimit të buxhetit të shtetit, si pjesë përbërëse të tij. Procedurat specifike jepen në aneksin 2, që i bashkëlidhet këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTRI
Edi Rama

	Fletorja Zyrtare
	[image: Stema e Republikes e perfunduar [Converted]]
	 Viti 2018 – Numri 44



	Fletorja Zyrtare
	[image: Stema e Republikes e perfunduar [Converted]]
	Viti 2018 – Numri 44




Faqe|2618
Faqe|2617
ANEKS 1. PROCEDURAT E MENAXHIMIT TË INVESTIMEVE PUBLIKE

Procedurat e mëposhtme do të aplikohen në procesin e planifikimit të investimeve publike. “Projekt investimi”, si pjesë përbërëse e programit të shpenzimeve publike është: “një seri punimesh, aktivitetesh apo shërbimesh, që synojnë të përmbushin një objektiv të pandashëm të një natyre specifike ekonomike apo teknike, me qëllime qartësisht të identifikuara”.
Klasifikimi i Projektit të Investimit bazuar në përkufizimin e mësipërm, zvogëlon fragmentizimin e projekteve në një numër të madh projektesh të vogla. 
Në fazën e planifikimit buxhetor të shpenzimeve për investime, për një menaxhim sa më efektiv të tyre,  ndahen në dy grupe kryesore:
- Grupi I  – Shpenzime administrative kapitale -  ku përfshihen shpenzimet kapitale për blerje pajisjesh dhe mobilimi zyre, sistemeve kompjuterike dhe IT etj.
- Grupi II –  Shpenzime për projekte investimesh:
a) Shpenzime kapitale në infrastrukturë – ku përfshihen projektet e investimeve për ndërtime të reja apo rikonstruksione/rehabilitime sipas fushave të përgjegjësisë së Institucioneve Buxhetore. Këtu mund të përfshihen edhe blerjet e pajisjeve të mëdha teknologjike (p.sh., blerjet e pajisjeve mjekësore për spitalet dhe qendrat shëndetësore, kabinetet për shkollat, ekskavatorët etj.). Kosto e përgjithshme të këtyre projekteve përmban  çdo shpenzim i lidhur me arritjen e produktit të synuar, p.sh.:  projekti i ndërtimit/rehabilitimit të një rruge, shkolle apo spitali etj., do të përfshijë koston e output-eve përbërës të projektit si: shpronësimi tokës, leja ndërtimore, hartimi i projektit, zbatimi të punimeve, mbikëqyrja dhe kolaudimi etj.  
b) Shpenzime kapitale për zhvillim të kapaciteteve - ku përfshihen projektet studimore në fusha të ndryshme, të Asistencës teknike, për ngritje kapacitetesh të burimeve njerëzore etj.
Cikli i Projektit konsiderohet si pjesë integrale e Ciklit të Menaxhimit të Shpenzimeve Publike (MSHP). Mund të ndodhe që cikli i një projekti mund të mos përputhet nga pikëpamja kohore me ciklin e  Menaxhimit te Shpenzimeve Publike. 
Kjo për arsyen: 
së pari:  se cikli i MSHP duhet të përputhet në mënyrë të plotë me kalendarin e një viti fiskal, ndërsa fazat e një projekti individual mund të jenë më të gjata se sa fazat korresponduese të MSHP;
 së dyti: mund të ndodhë që disa projekte financohen nga donatorët dhe zakonisht donatorë të ndryshëm mund të kenë cikle dhe procedura të ndryshme nga ato të MSHP. Në këtë kontekst këto procedura synojnë të ndërtojnë një proces që lidh në mënyrë integrale procesin e menaxhimit të projekteve të investimeve me procesin e përgjithshëm të Menaxhimit të Shpenzimeve Publike.
Diagrami i mëposhtëm përshkruan fazat e Ciklit të Menaxhimit të Investimeve Publike.

[image: ]

Proceset dhe procedurat e secilës fazë të ciklit janë të rëndësishme sepse sigurojnë faktin që projekti do të menaxhohet në mënyrë efektive dhe do të arrijë qëllimin e tij. 
1. Identifikimi i projektit është procesi i identifikimit e shqyrtimit të ideve për projekte investimi të bazuara në analizën e nevojave publike,  ndërhyrjeve të qeverisë dhe përshtatjes me strategjitë kombëtare dhe sektoriale.
2. Vlerësimi dhe përgatitja e projektit është procesi i analizës dhe vlerësimit të efektivitetit ekonomik dhe financiar, si dhe i mundësisë së realizimit të projektit; 
3. Aprovimi dhe financimi i projektit është faza në të cilën projekti shqyrtohet/aprovohet për financim nëpërmjet procesit të përgatitjes dhe financimit të PBA-së së Institucionit Buxhetor përkatës;
4. Zbatimi i projektit është faza në të cilën projekti zbatohet dhe realizohen output-et e tij; 
5. Monitorimi i zbatimit të projektit është procesi përmes të cilit ministritë dhe në veçanti institucionet përgjegjëse për zbatimin e projekteve sigurojnë që aktivitetet që ata po zbatojnë janë në përputhje me aktivitetet e programuara. 
6. Vlerësimi dhe Auditimi është faza e ciklit në të cilën raportimi për zbatimin fizik dhe financiar të projektit auditohet kundrejt rregullave financiare dhe realizimit të treguesve të perfomancës së projektit. Objekt i raportimit dhe monitorimit nga ana e ministrive dhe institucioneve buxhetore që zbatojnë projekte të investimeve publike, do të jenë të gjitha projektet e investimeve publike që financohen në kuadër të buxhetit të shtetit, pavarësisht burimit dhe vlerës së financimit.
FAZAT nëpër të cilat kalon procesi deri në miratimin e projektit të investimit janë:
FAZA I – Identifikimi i projekt-idesë nëpërmjet analizës së problemit dhe argumentimit për investim (hapi 1, hapi 2, hapi 3);              
FAZA II –   Përgatitja  Propozimit të Projektit të Investimit (hapi 4);
FAZA III – Analiza, Miratimi dhe Financimi i Projekt-Propozimeve të Investimeve   Publike   (hapi 5, hapi 6, hapi 7).         






Hapat kryesorë të ndjekur sipas fazave të mësipërme në mënyrë skematike janë:
Hapi 1

Identifikimi  projektit
Hapi 2

Rishikimi  projekt idesë nga
EMP
Hapi 3

Rishikimi  projekt - idesë nga SP, GMS
Hapi 4

Përgatitja dhe vlerësimi i detajuar i projektit
Hapi 6

Rishikimi nga Këshilli i Ministrave
Hapi 7

Miratimi i projektit dhe përfshirja në PBA/ buxhetin vjetor
Hapi 5

Rishikimi vlerësimi dhe  miratimi nga MF






 
FAZA I:  Identifikimi 

Hapi 1 – Identifikimi i projekt-idesë 
Projekt-idetë për investime prezantohen nga “Propozuesit e Projektit” (ose siç quhen ndryshe, “Menaxherët e Projektit”), të cilët  janë përgjegjës për Programin në të cilin bën pjesë projekti i investimit. 
Tre elementët bazë të fazës së identifikimit të projekt-idesë janë:
Analiza e prioriteteve -----  është një analizë e prioriteteve sektoriale dhe kombëtare.
Analiza e problemeve -------  është një analizë për identifikimin e problemeve që ekzistojnë duke i renditura ato sipas rëndësisë së tyre, duke identifikuar një relacion të mundshëm shkak- pasojë.
Analiza e Nevojave dhe përkufizimi i objektivave te investimit ----- krijimi i një pikture të situatës, ku aspektet negative konvertohen në zgjidhje, të cilat më vonë kthehen në objektiva që duhen përmbushur. 
Projekt-idetë prezantohen në Formularin 1 (F-1) – bashkëlidhur këtij Aneksi. 
Formulari i Identifikimit të Projekt-Idesë duhet të përfshijë informacionin e mëposhtëm: 
i) Emri i Propozuesit të Projektit - Zyrtari që përgatit Formularin e Projekt-Idesë dhe detajet kontaktuese. 
ii) Emri i Institucionit Buxhetor - p.sh., Ministria e Arsimit dhe Shkencës; 
iii) Vendndodhja - Vendi ku do të kryhet investimi.
iv) Ideja e Projektit - Një përshkrim i shkurtër i idesë së projektit.
v) Problemet që do të adresohen - Një shpjegim i shkurtër dhe i qartë i problematikës së gjendjes aktuale, e cila pengon arritjen e qëllimeve dhe objektivave të politikave të programit dhe mënyrën se si projekti i propozuar ndihmon në kapërcimin e problematikës aktuale
vi) Emri i Programit - Ky është emri i programit ashtu siç shfaqet në Dokumentin e PBA-së dhe buxhetit vjetor;
vii) Vlerësimet paraprake të kostove - Një vlerësim paraprak i kostos së parashikuar të projektit
Hapi 2 – Rishikimi i Projekt-idesë nga DEMP
Formulari-1 (F-1) dorëzohet tek Drejtuesi i Ekipit të Menaxhimit të Projektit (DEMP). 
EMP-ja duhet të diskutojë mbi (i) idenë e projektit për investim, (ii) mbi problemet që do të adresohen nga projekti dhe (iii) koston paraprake të investimit në fjalë. 
DEMP-ja mund të pranojë ose të refuzojë projekt-idenë. Në rast të refuzimit, në Formularin -1, jepet një shpjegim i shkurtër dhe i qartë i arsyeve për refuzimin e projekt-idesë.
Në rast pranimi, DEMP-ja duhet të dorëzojë Formularin-1 tek Sekretari i Përgjithshëm ose tek drejtuesi i institucionit buxhetor, nëse nuk ka Sekretar të Përgjithshëm. 
Hapi 3 –  Rishikimi i Projekt-idesë nga Sekretari i Përgjithshëm (SG), Grupi për Menaxhimin Strategjik (GMS)
Sekretari i Përgjithshëm duhet të bëjë një vlerësim paraprak mbi domosdoshmërinë e një ndërhyrjeje me investim publik në fushën përkatëse dhe njëkohësisht vlerëson nëse informacioni i dhënë në Formularin-1 siguron faktin që projekti është i pranueshëm dhe i realizueshëm nga pikëpamja financiare dhe teknike. Më pas, në rast pranimi e përcjell për miratim në GMS.
Arsyet për pranimin ose refuzimin e projekt-idesë nga Sekretari i Përgjithshëm jepen në Formularin 1, në seksionin përkatës. 

FAZA II: Përgatitja  Propozimit të Projektit të Investimit
Hapi 4 –  Përgatitja dhe vlerësimi i detajuar i projektit - Plotësimi i Formularit të Projektit të Investimit (FPPI) – F-2 
 Përshkrim i investimit, së bashku me alternativat e konsideruara, duhet të prezantohet në Formularin 2 – Propozimi i Projektit të Investimit (FPPI). 
Hapat kryesore nëpërmjet të cilave kalon vlerësimi dhe formulimi i një projekt investimi do të jenë: 
a) Identifikimi i Alternativave (Opsioneve)
Ky hap përfshin identifikimin e një liste alternativash, të cilat qeveria mund t’i ndërmarrë për të arritur rezultatin dhe objektivat e dëshiruar të investimit.  Identifikimi dhe analizimi i detajuar i alternativave i ndihmon nivelet e mësipërme të vendimmarrjes për të kuptuar veprimet e mundshme që duhet të ndërmerren për zgjidhjen e problemeve aktuale.
Lista e alternativave duhet të përfshijë të paktën tre opsionet e mëposhtme: 
i) “nuk investohet” 
ii) “investim minimal”  
iii) “investim i konsiderueshëm”
Në alternativën “nuk investohet” vazhdohet me situatën aktuale, pa u ndërmarrë asnjë aktivitet investimi shtese. Kjo ndihmon për evidentimin dhe analizën e pasojave nëse projekti nuk realizohet. 
Në alternativën “investim minimal” ndërmerren veprime minimale të nevojshme për ta lehtësuar problemin. Alternativat “investim minimal” zakonisht sigurojnë një zgjidhje të pjesshme të problemit. 
Në alternativën “investim i konsiderueshëm” nevojat e investimit adresohen në mënyrë më të plotë kundrejt një kostoje investimi më të lartë. Këto opsione zakonisht ofrojnë zgjidhje më komplekse të problemit. 
Alternativat “nuk investohet” dhe “investim minimal” duhet të konsiderohen patjetër në shortlistën e alternativave, për të shërbyer si bazë krahasimi për më tej (“investim i konsiderueshëm”).
b) Vlerësimi i alternativave (opsioneve) të investimit
 Analiza e alternativave është një pjesë shumë e rëndësishme e analizës së investimit. Qëllimi i zhvillimit të opsioneve alternative është që të ndihmoj në gjetjen e një zgjidhjeje efektive dhe ekonomike të përdorimit të fondeve, që përmbush rezultatet e dëshiruara dhe objektivat e ndërhyrjes me investimin.  
Fillimisht është e rëndësishme që të bëhet një vlerësim i shpejtë i alternativave të identifikuara me qëllim eliminimin në fazën fillestare të atyre alternativave, të cilat për arsye të ndryshme mund të mos jenë të realizueshme.  
Ekzistojnë tri procese themelore në të cilat duhet të kalojë një alternativë, të cilat ndihmojnë në kryerjen e një vlerësimi të shpejtë: 
i) Output – Ka një kërkesë për këtë investim? 
ii) Input – A janë inputet që nevojiten në dispozicion (e të arritshme)?
iii) Procesi i zhvillimit  – A është mënyra më eficiente e shndërrimit të inputit në output?
E mira e kësaj metode (vlerësimi i shpejtë) është se mund të aplikohet në të gjitha llojet e alternativave, qofshin ato inpute/outpute financiare apo fizike.
 Për investime në vlerë të vogël, kjo formë e vlerësimit është e vetmja që kërkohet apo që është e mundur të bëhet. Ndërsa për investimet me vlera të mëdha do të kërkohet një studim më i plotë dhe analiza kosto-përfitim.
c) Krijimi i listës së reduktuar të alternativave për vlerësimet e detajuara
Është e nevojshme të krijohet një listë e reduktuar e alternativave. Sidoqoftë, kjo listë duhet të mbulojë një gamë të gjerë të alternativave potenciale që duhet të konsiderohen për arritjen e objektivave të investimit.
- Si rregull, alternativat e investimit duhet të identifikohen për të gjitha nivelet e vlerësimit. 
- Për projekte investimi të vogla – “Kategoria  I”,  disa alternativa investimi duhet të identifikohen, por kostot dhe të ardhurat duhet të llogariten/vlerësohen vetëm për alternativën e preferuar (rekomanduar), sikurse tregohet në formatin F – 2, FPPI.
- Për projekte investimi të mëdha – “Kategoria II e III”, - vlerësimet e alternativave duhet të bëhen për të paktën dy ose tre alternativa, “investim minimal” dhe “investim i konsiderueshëm”,  përfshi edhe alternativën e preferuar/të rekomanduar.
d) Nivelet e vlerësimit të aplikuar sipas procedurave të MIP
Nëse ideja e investimit konsiderohet efektive dhe ekonomike për zgjidhjen e problemeve aktuale, atëherë projekti duhet të kalojë në fazën e mëtejshme për një vlerësim më të detajuar, bazuar në tre nivelet e përcaktuara më poshtë (tab. 1):

Tab. 1										                                                      					000/lekë
	Tipi i vlerësimit (analizës)/Sektori
	Sektori i Infrastrukturës
	Sektorët e tjerë
	Formulari që kërkohet

	(i) Vlerësimi bazë
Kategoria I
	Deri në  300.000
	Deri në 150.000
	F-2 	F-2 (FPPI)
Formulari i Propozimit të Projektit të Investimit

	(ii) Vlerësimi i mesëm
Kategoria II
	Mbi 300.000
	Mbi 150.000
	F-2 (FPPI) shoqëruar me  Analizë të plotë ekonomike-financiare, studim të pjesshëm ose të plotë fizibiliteti

	(iii) Vlerësimi i Plotë
        Kategoria III

mbi vlerën kufi të përcaktuar në Udhëzimin e Ministrit përgjegjës për financat
	Projektet e mëdha me vlerë mbi kufirin e përcaktuar nga ministri përgjegjës për financat, duhet të përmbajnë studim të plotë fizibiliteti dhe do të kalojnë për  shqyrtim dhe miratim në Komitetin për Planifikimin Strategjik.


Projektet e investimit që nuk do ti nënshtrohen vlerësimit sipas niveleve të tabelës së  mësipërme do të jenë:
1. Projektet e klasifikuara në Grupin I (Shpenzime administrative kapitale)- që nuk konsiderohen si “projekte investimi”, dhe do të jenë pjesë e listës së shpenzimeve kapitale për IB përkatës, duke u konsideruar si politika ekzistuese të domosdoshme për zëvendësimin e aktiveve të amortizuara.  
2. Projektet e klasifikuara në Grupin II (Shpenzime për projekte investimesh) :
Shpenzime kapitale në infrastrukturë – për vlerën nën  3,000,000 lekë, 
Shpenzime kapitale për zhvillim të kapaciteteve – do të shoqërohen vetëm me informacion të plotësuar sipas Formularit 1.

Niveli i Vlerësimit dhe Informacioni i kërkuar, i cili pasqyrohet në plotësimin e formularit F-2.
	
Niveli i Vlerësimit (analizës)
	
Informacioni i Kërkuar

	
1 – Vlerësimi Bazë
(“Kategoria I” e projekteve)

	
Pikat e kontaktit
· Emri i Institucionit Buxhetor/kodi
· Emri dhe pozicioni i propozuesit të projektit
· Detajet e kontaktit me propozuesin e projektit. Të dhëna mbi drejtorinë e buxhetit 
· Personi i kontaktit të Buxhetit & Financës
· Detajet e kontaktit të Buxhetit & Financës

Identifikimi i Investimit
· Ministria/grupi/sektori/Kodi i Grupit
· Emri Programit/Kodi
· Emri Projektit/Kodi
· Numri i identifikimit  nga DMIP
· Vendndodhja e Projektit
· Statusi aktual - i ri/në vazhdim
· Statusi i financimit nga donatori (nëse ka)
· Data e fillimit/Data e përfundimit

Justifikimi i Investimit
· Problemet e situatës aktuale që duhen adresuar/Justifikimi i nevojës për investim
· Përputhja e projektit me qëllimet dhe objektivat e Programit, të cilat projekti do të ndihmojë të arrihen.

Specifikimi i Projektit & Analiza e Alternativave (opsionet) të Investimit
· Qëllimi i projektit (Objektivi i Investimit) 
· Alternativat që do të analizohen
· Përshkrimi për çdo alternativë
· Alternativa e përzgjedhur (rekomanduar) 
· Arsyet e përzgjedhjes së kësaj alternative
· Produktet dhe përfitimet e projektit të investimit
· Kostot për njësi të produktit të realizuar

Vlerësimi i Kostos dhe i Përfitimeve
· Kosto e parashikuar për dy vitet e mëparshme (në rastin e projekteve shtesë kontrate)
· Kosto totale e investimit (Shpenzimet kapitale 230-232)
· Kosto e investimit për tre vitet e ardhshme
· Kosto e mbetur e investimit pas tre vitesh
· Kosto periodike (shpenzimet korente) si rezultat i investimit 
· Të ardhurat e siguruara (nëse ka)
· Financimi i donatorëve (nëse ka)
· Kostoja neto 

Menaxhimi i Projektit – Supozimet dhe Rreziqet
· Supozimet dhe Rreziqet në zbatimin e projektit dhe veprimet e planifikuara për eliminimin e efektit te tyre 
· Përmbledhje e mënyrës dhe rolit të institucioneve, që do të menaxhojnë projektin 

Informacione të tjera
· Lista e dokumenteve  
· Informacione të tjera

Autorizuesit – nivelet e shqyrtimit të projektit dhe personat përkatës

	
2 – Vlerësimi i Mesëm
(“Kategoria II” e projekteve)
 
	(përveç informacioneve të vlerësimit bazë , si më lart)
· Vlerësimi financiar dhe ekonomik i alternativave të investimit
· Tabela e Analizës Kosto-përfitim. Të plotësohet për të paktën 2 alternativa (opsione) të investimit, në bazë të identifikimit të paktën të tre alternativave ekuivalente “nuk investohet” – “investim minimal” – “investim i konsiderueshëm”
· Alternativa e përzgjedhur (rekomanduar)
· Arsyet në zgjedhjen e alternativës së rekomanduar
· Tregoni me anë të plotësit me X të kutisë, nëse janë përgatitur dokumentet e mëposhtme (i) hartimi projektit (ii) Studimi i para-fizibilitetit të zhvilluar (iii) Studimi i pjesshëm i fizibilitetit (iv) Analiza të tjera ekonomiko-financiare
· Tregoni me anë të plotësit me X të kutisë, nëse nëse janë kryer vlerësimet e mëposhtme (i) vlerësimi mjedisor (ii) vlerësimi i impaktit social (iii) vlerësime të tjera  – (nëse ka)

Informacione të tjera

Autorizuesit – nivelet e aprovimit

	
3 – Vlerësimi i plotë


	(përveç informacioneve të vlerësimit të mesëm, si më lart)

· Të jepen treguesit kryesorë të kësaj analize: VAN (Vlera aktuale Neto), NBR (Norma e Brendshme e Kthimit), RKP (Raporti Kosto-Përfitim);
· Analizat e plota ekonomiko-financiare;
· Studimi i plotë i  fizibilitetit; 
· Skenarët e rrjedhjes së parasë dhe financimit
· Vlerësimet e impakteve mjedisore, sociale dhe analiza të tjera që nevojiten
· Të tjera, sipas rastit



e) Llogaritja dhe Vlerësimi i kosto-përfitimeve të alternativave të investimit  
Është e rëndësishme llogaritja dhe vlerësimi i saktë i kostove dhe përfitimeve (të ardhurave) që çdo investim sjell për Qeverinë (Buxhetin e Shtetit) dhe shoqërinë (publiku). Mbi bazën e këtyre llogaritjeve, vendimmarrësit mund të krahasojnë treguesit për të përzgjedhur alternativën më të mirë të mundshme për investimin.
Kostot dhe përfitimet relevante janë ato kosto apo përfitime që ndikohen nga kryerja e investimit. 
        Vlerësimi i kostove
Kostot totale duhet të përfshijnë kostot direkte, indirekte dhe shpenzimet korente.
Disa projekte mund t’i sjellin qeverisë detyrime dhe obligime shtesë në të ardhmen nëse realizohet investimi. Ky parashikim gjithashtu duhet të përfshihet në vlerësim dhe të monitorohet nëse projekti vazhdon. Një shembull për këtë mund të jetë pagesa për shpronësime të tokës etj. 
Amortizimi dhe interesat nuk duhet të përfshihen në këto vlerësime si kosto financiare (edhe pse në kontabilitet këto zëra përbëjnë një informacion të rëndësishëm). 
         Vlerësimi i përfitimeve
Qëllimi i vlerësimit të përfitimeve bëhet me arsyen për të parë nëse të mirat dhe përfitimet nga realizimi i investimit justifikojnë kostot e tij.
Përfitimet duhet të vlerësohen në terma financiar (në formën e të ardhurave) me përjashtim të rasteve kur llogaritja e tyre në terma monetar është e pamundur të realizohet. Sidoqoftë, edhe pse nuk është i mundur vlerësimi i të gjithë përfitimeve në terma monetarë, është me rëndësi marrja parasysh e tyre në krahasimin e diferencave ndërmjet alternativave të investimit.
         Efektiviteti i Kostos – Metoda e Analizës së Kostos më të Ulët
 Efektiviteti i kostos përbën një kriter për krahasimin e kostove të alternativave të mundshme që realizojnë output të njëjtë, ose e thënë ndryshe mënyra më efektive e realizimit të objektivit të investimit, apo thjesht alternativa që ka koston më të vogël për arritjen e të njëjtit rezultat.
Kur përfitimet nga realizimi i investimit nuk mund të maten monetarisht, kriteri i efektivitetit së kostos është i vetmi që do të përdoret duke qenë se kosto është i vetmi element i njohur. Ky proces konsiston thjesht në llogaritjen e të gjitha kostove, ato kapitale dhe periodike të një alternative, skontimin e fluksit të tyre ndër vite, për të siguruar vlerën e tanishme (aktuale) të kostove. Alternativa me vlerën aktuale (e tashme) më të vogël është alternativa më e mirë. Duhet pasur parasysh se nëse alternativat kanë ndryshime të konsiderueshme në nivelet e output-it/rezultatit që ofrojnë, krahasimet e mësipërme janë të pavlefshme. Në këto raste preferohet dhe rekomandohet të  përdoret metoda e kostos më të ulët për njësi.
Në investimet ku nuk ka përfitime monetare, por ato mund të maten në mënyra të tjera (numri i pacientëve të trajtuar, numri i studentëve, etj.) është me rëndësi të konsiderohen treguesit e eficiencës së kostos. Bashkangjitur Aneksit 1 gjeni tabelën me disa shembuj të treguesve të eficiencës së kostos. 
	    Identifikimi i risqeve 
Risku është e një faktor i jashtëm i pakontrollueshëm që ka ndikim mbi investimin.
Hartuesi i një investimi duhet të përcaktoj risqet e pritshme gjatë jetëgjatësisë së një projekti investimi si dhe masat për menaxhimin e tij.
Menaxhimi i riskut ka të bëjë me:
- identifikimin e risqeve të mundshme përpara fillimit të investimit dhe ngritjen e një mekanizmi mbrojtës që do të pengonte materializimin e tyre dhe ndikim negativ që do të kishin mbi investimin në rast se materializohen;
- ngritjen  e një mekanizmi për monitorimin e risqeve dhe përditësimin e tyre në mënyrë të vazhdueshme;
- ngritjen e mekanizmit të duhur për kontrollin e pasojave negative në rast se risqet e parashikuara materializohen;
- një proces efektiv marrje-vendimi që do të mbështetej nga korniza e analizës dhe vlerësimit të riskut.
        Metoda e Analizës Kosto-Përfitim
Tri janë treguesit kryesore që përdoren në analizën kosto-përfitim: 
i) Vlera Aktuale Neto (VAN). Teorikisht sa më e lartë të jetë VAN aq më i dëshirueshëm është një projekt;
ii) Norma e Brendshme e Kthimit (NBR). Kriteri i NBR lejon që te pranohen apo refuzohen projektet e mundshme nëse NBR-ja e tyre është  mbi ose nën një vlere të caktuar si tavan.
iii) Raporti Kosto-Përfitim (RKP). Ky raport na lejon të dallojmë opsionet për të cilat VAN është më e lartë pavarësisht nga NBR që ka secili prej opsioneve.
       Përzgjedhja e alternativës më të mirë (të rekomanduar)
Alternativa më e mirë (e rekomanduara) duhet të përzgjidhet pasi është bërë identifikimi, vlerësimi dhe përshkrimi i të gjitha kostove, përfitimeve dhe risqeve, aty ku vlerësimi i tyre është i mundshëm. 
Pas analizave të mësipërme dhe plotësimit të Formularit F-2, kalohet në fazat e mëposhtme të shqyrtimit dhe miratimit të projektit të propozuar.
f)  Rishikimi i Propozimit të Projektit për Investim nga DEMP-ja
Me marrjen e Formularëve 2, Drejtuesi i Ekipit të Menaxhimit të Projektit (DEMP) duhet të mbledhë Ekipin e Menaxhimit të Projektit (EPM), për të diskutuar mbi propozimin e projektit për investim, koston dhe përfitimet e tij dhe përcjelljen e propozimit të projektit për investim, në Departamentin e Financës dhe Departamentin e Politikave.
e) Rishikimi i Propozimit të Projektit për Investim nga Departamenti i Financës dhe Buxhetit dhe Departamenti i Politikave
DEMP-ja duhet të diskutojë me Departamentin e Buxhetit/Financës të institucionit mbi propozimin e projektit për investim e sidomos mbi llogaritjet e kostos dhe përfitimit të projektit të investimit në fjalë, duke përfshirë këtu edhe mundësitë buxhetore të institucionit për ta përballuar këtë investim.
1.7  Rishikimi i Projekt Propozimit  nga Sekretari i Përgjithshëm (SP) 
Sekretari i Përgjithshëm vendos nëse projekti duhet t’i kalojë Grupit për Menaxhimin Strategjik (GMS). Në rast se SP e pranon propozimin e projektit të investimit, më pas ai/ajo ia paraqet për shqyrtim GMS të institucionit përkatës.
1.8  Rishikimi i Projekt Propozimit nga Grupi për Menaxhimin Strategjik (GMS)
Pas miratimit nga GMS, çdo Ekip i Menaxhimit të Programit duhet të prioritizojë projektet e investimeve të çdo programi respektiv, për përfshirjen e tyre në PBA/buxhetin vjetor. Projekt propozimet për investime të mëdha mund të kalojnë tavanin e miratuar për Institucionin Buxhetor. 
Ministria e Linjës/Institucioni Buxhetor harton një listë e projekteve të reja e cila prioritizohet bazuar në vlerësimin sipas një sistemi pikëzimi. 
Parimet kryesore mbi të cilat do të mbështetet ky vlerësim do të jenë: 
- Vlerësimi i rëndësisë strategjike – lidhja e projekt propozimit me strategjitë dhe prioritetet e qeverisë;
- Vlerësimi ekonomik dhe financiar – përfitimet totale të projekt-propozimit duhet të jenë më të larta se kostot totale të financimit;
- Vlerësimi i menaxhimit të projektit – projekt-propozimi duhet të ketë një plan të qartë dhe gjithëpërfshirës të realizimit dhe menaxhimit të riskut për të siguruar zbatimin e suksesshëm të tij.

Tabela e mëposhtme paraqet të detajuar sistemin e vlerësimit/pikëzimit për projektet e reja.
	Kriteret
	Informacioni kërkuar
	Vlerësimi me pikë

	1.1 Përputhja e projektit me Strategjinë Kombëtare për Zhvillim dhe Integrim.
	1.1.1: A përputhen objektivat e projektit me një nga  prioritet e SKZHI?
	- Plotësisht  15-30 pikë
- Pjesërisht  0-15 pikë
- Nuk përputhen- o pikë  

	
	1.1.2: A përputhen objektivat e projektit me një nga objektivat strategjike të SKZHI?
A është pjese e Dokumentit të Politikave Prioritare?
	- Plotësisht 15-30 pikë
- Pjesërisht 0-15 pikë
- Nuk përputhen- o pikë 

	
1.2  Përputhja e projektit me Strategjinë Sektoriale

	1.2.1: A përputhen objektivat e projektit me një nga objektivat e strategjisë sektoriale?

	- Plotësisht 15-30 pikë
- Pjesërisht 0-15 pikë
- Nuk përputhen - o pikë   

	1.3 Përputhja e projektit me prioritetet vjetore të programit të Qeverisë dhe përfshirja në PBA
	1.4.1: A është projekti pjese e dokumentit te prioriteteve të politikave?

	- Plotësisht 15-30 pikë
- Pjesërisht 0-15 pikë
- Nuk përputhen- o pikë


                                                                                                                          Totali  100

	
2.1: Situata aktuale dhe nevoja për investim.
	2.1.1: A është përshkruar situata aktuale (përfshirë problemet)?
	10

	
	2.1.2: A është përcaktuar arsyeja për investim? 
	10

	
2.2: Alternativat për investim/ Produktet/
	2.2.1: A janë përgatitur alternativat e investimit?
2.2.2: A janë përcaktuar produktet e projektit?       

	10
 20


	2.3 Kostot e investimit/ Analiza kosto përfitim, Analiza e efektivitetit te kostos apo analiza të tjera të efektivitetit ekonomik


 

	2.3.1: A janë përcaktuar kosto totale e investimit? A janë të njohura dhe të identifikuara kostot korente?
	20


	
	2.3.2: A janë realizuar analiza të tjera ekonomike-financiare?
ose
2.3.3: A është kryer analiza Koto-Përfitim? 

A ka kuptim rezultati i saj? (Treguesit financiar VAN, NBR)
	
20


	2.4: Impakti/efekti mjedisor, social etj.

(I nevojshëm për vlerësimin e mesëm dhe të plotë)
	2.4.1: A është përcaktuar efekti mjedisor? A nevojitet vlerësimi i Ministrisë së Mjedisit? 
	5

	
	2.4.2: Si do të ndihmojë projekti në uljen e varfërisë? Si do ti ndihmojë projekti shërbimet publike/ përfitimet publike të grave, vajzave dhe pjesëtarët e komuniteteve rezidente në Shqipëri?
	5


                                                                                                                           Totali  100




	3.1: Risqet që mund të ndikojnë mbi zbatimin e projektit
	3.1.1: A janë identifikuar risqet e projektit dhe a janë përcaktuar veprimet për minimizimin e efektit të tyre?
	10

	3.2: Masat organizative
	3.2.1: A janë shpjeguar masat organizative?
	10

	
3.3: Hartimi i projektit/ studimi i para - fizibilitetit /studimi i fizibilitetit/ analiza të tjera ekonomike/ financiare
	3.3.1: A është zhvilluar hartimi i projektit teknik dhe preventivi përkatës?
	20

	
	3.3.2: A është zhvilluar studimi i para – fizibilitetit?
	
20

	
	3.3.3: A është zhvilluar studimi i fizibilitetit?
	
20

	
	3.3.4: A është përgatitur ndonjë analizë tjetër ekonomike/ financiare?
	
10

	3.4: Fazat e implementimit të projektit dhe plani financiar
	3.4.1 A është përcaktuar data e fillimit dhe mbylljes së projektit?
	
10


							                             													  Totali  100

Pas vlerësimit të projekt propozimeve bazuar në kriteret e mësipërme hartohet një listë e projekteve e renditur sipas pikëzimit të marrë, renditje e cila do të përcaktojë edhe prioritizimin e tyre.

Tab. 2  Tabela përmbledhëse e prioritizimit të projekteve të Investimeve Publike
	Renditja
	IB
	Emërtimi   projektit
	F. Brendshëm  (lekë)
	F. Huaj                (lekë)
	Vlerësimi/Pikëzimi sipas parimit:
	TOTALI I PIKËVE

	
	
	
	
	
	Rëndësia Strategjike
	Ekonomiko-financiar
	Menaxhimit/zbatimit
	

	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 

	 
	 
	 
	 
	 
	 
	 
	 
	 

	
	
	
	
	
	
	
	
	

	
	
	
	
	
	
	
	
	

	 
	 
	 
	 
	 
	 
	 
	 
	 





















Diagrami e mëposhtme përshkruan procesin e vendimmarrjes në lidhje me përgatitjen dhe analizën e investimeve publike në Institucionet Buxhetore.

Procesi i Vendimmarrjes në Institucionet Buxhetore
JO
PO
Sekretari Përgjithshëm 
GMS
  Konsultim me Drejt.  Budget/Finance
JO
PO
Projekti  
Eleminohet
PBA/ Buxheti Vjetor
Paraqitur MoFE
Drejtuesi i Programit
Propozuesi i Projektit
Projekti  
Eleminohet
JO
PO
Projekti  
Eleminohet
Aprovuar IB 
IB
          Konsultim me  
         Drejt. e  
Politikave  


FAZA III: Analiza, Miratimi dhe Financimi i Projekt-Propozimeve të  Investimeve Publike   
Hapi 5 –  Paraqitja e projekt-propozimit të investimit nga Institucionet Buxhetore Ministrisë përgjegjëse për financat 
Projekt-propozimet e investimeve përcillen në Ministrinë përgjegjëse për financat:
- nëpërmjet paraqitjes normale të kërkesave për shpenzime sipas afateve të PBA-së/Buxhetit Vjetor;
- Përjashtim nga ky rregull, do të bëjnë vetëm ato propozime projektesh të mëdha investimi, që plotësojnë kriteret e mëposhtme:
i) Përballimin e një fatkeqësie natyrore apo shpalljes së emergjencës civile;
ii) Kanë rëndësi strategjike për zhvillimin ekonomik dhe social të vendit.
Në çdo rast, këto propozime duhet të depozitohen për shqyrtim në Ministrinë  përgjegjëse për financat dhe përcillen për miratim në Komitetin e Planifikimit Strategjik.
- Analiza e Projekt-Propozimeve nga Ministria përgjegjëse për financat
Pasi propozimet mbërrijnë në Ministrinë e përgjegjëse për financat, Drejtori i Përgjithshëm i Buxhetit i delegon ato në Drejtorinë e Analizës dhe Programit Buxhetor (DAPB), e cila është përgjegjëse për mbledhjen e të gjitha kërkesave për shpenzime në kuadër të PBA-së/Buxhetit Vjetor për çdo institucion buxhetor, sektor/program si dhe në Drejtorinë e Menaxhimit të Investimeve Publike (DMIP) për rishikim dhe vlerësim përfundimtar.  
Pas shqyrtimit të formularëve shoqërues për projektet e reja (F 2) dhe listës së prioritizuar të projekteve të investimeve nga ana e Ministrive të Linjës/Institucioneve Buxhetore, është Ministria përgjegjëse për financat e cila pas shqyrtimit dhe vlerësimit të tyre, harton listën përfundimtare të projekteve të investimeve publike të renditur sipas prioriteteve strategjike të zhvillimit ekonomik të vendit. Për vlerësimin dhe përcaktimin e prioriteteve të projekteve të reja të investimeve do të mbahen në konsideratë elementët e mëposhtëm të çdo projekti:
- Përputhja me prioritetet kombëtare të përcaktuara në dokumentet strategjike të vendit;
- Kthimin e pritshëm financiar të projektit (IRR, NPV);
- Niveli i përgatitjes së projektit (korniza ligjore, institucionale, studimet e fizibilitetit, mjedisore) etj.
Financimi i investimeve publike, bëhet në përputhje me metodologjinë e përgatitjes së buxhetit, miratuar nga MFE në udhëzimet standarde të përgatitjes së buxhetit, ku bëhet diferencimi, ndërmjet shpenzimeve për investime të politikave ekzistuese dhe  shpenzimeve për investime për politika të reja. 
Në shpenzimet e investimeve të politikave ekzistuese përfshihen: 
i) shpenzimet e investimeve kapitale që nuk kanë përfunduar dhe që priten të finalizohen; 
ii) shpenzimet e investimeve kapitale që ende nuk kanë filluar por për të cilat janë ndërmarrë angazhimet ligjore dhe janë miratuar në procesin e mëparshëm të Programimit Buxhetor Afatmesëm;
iii) shpenzimet e investimeve kapitale që janë financuar në vitin fiskal aktual.
Shpenzimet për projekte investimesh të politikave ekzistuese do të konsiderohen me prioritet të lartë dhe do të përfshihen të parat në tavanet buxhetore të miratuara. 
Shpenzimet e investimeve për projektet e reja do të financohen në varësi të hapësirës fiskale të mbetur (pas akomodimit të projekteve ekzistuese). Këto shpenzime do të trajtohen si politika të reja dhe do të përfshihen në Dokumentin e Politikave Prioritare (DPP).  
Gjatë procesit të planifikimit të shpenzimeve për projekte investimi, duhet të mbahet në konsideratë neni 40 i LOB sipas të cilit: “ për angazhimet buxhetore shumëvjeçare, që lidhen me projekte të reja investimesh publike, gjatë vitit të parë të zbatimit të tyre nuk lejohet që në buxhetin e njësisë përkatëse të qeverisjes së përgjithshme të shpërndahen më pak se 20 për qind e vlerës së plotë të projektit përkatës”.
Hapi 6  Rishikimi nga Këshilli i Ministrave 
 Pasi rishikohet nga Drejtoria e Përgjithshme e Buxhetit në Ministrinë e Financave dhe diskutohet me institucionet buxhetore, në dëgjesat që organizohen në kuadër të PBA-së, drafti i PBA-së, si dhe Buxhetit Vjetor paraqitet në Këshillin e Ministrave për rishikim përfundimtar dhe miratim. 
Hapi 7 Miratimi përfundimtar 
 Pas miratimit në KM të projekteve të investimeve në kuadër të PBA/buxhetit vjetor, lista e projekteve të investimeve paraqitet në Kuvendin e Shqipërisë vetëm  si tabelë shoqëruese e paketës së PBA/Buxhetit vjetor, por që nuk miratohet nga Kuvendi. 
Diagrami i mëposhtëm pasqyron procesin e vendimmarrjes për analizën, miratimin dhe financimin e projekt – propozimeve të investimeve publike.

	Tregues të eficiencës së kostos – (shembuj)   


	Ujësjellës:
	· Kosto për frymë (në raport me të ardhurat)
· Konsumi për frymë
· Numri i rasteve të të sëmurëve nga përdorimi i ujit

	Arsimi:
	· Numri i nxënësve për klasë
· Raporti nxënës/mësues
· Kosto për metër katror e klasës
· Kosto e investimit për nxënës
· Kosto vjetore për nxënës

	Shëndetësia:
	· Kosto për pacient 
· Kosto për shtrat 
· Hapësira për shtrat
· Koeficienti i përdorimit të shtretërve
· Numri i pacientëve për shtrat
· Raporti mjek/infermiere
· Stafi mjekësor/numri i pacientëve
· Stafi mjekësor/numri i shtretërve
· Kosto e vaksinimit për person
· Mesatarja e ditëve të shtrimit të pacientëve

	Transporti:
	· Ngarkesa e trafikut (automjete në ditë etj.)
· Kostoja për kilometër
· Kostoja kapitale për përdoruesit e automjeteve 
· Vlera e produkteve të tregtuara/transportuara në një zonë të caktuar 

	Elektriciteti:
	· Kostoja për KËH
· Kostoja për konsumator
· Konsumi për konsumator

	Strehimi:
	· Kostoja për metër katror
· Sipërfaqja për njësi 
· Raporti kosto/e ardhur për banorë
· Raporti qira/kosto

	Automjetet:
	· Numri i kilometrave  
· Numri i aksidenteve
· Raporti staf/automjete
· Sipërfaqe parkimi/numër automjetesh
-   Etj.






ANEKSI 1 (F-1)

F – 1 Formulari i Prezantimit të Projekt-Idesë (FPPI)

01.  Personat e Kontaktit 
	Emri i propozuesit të projektit 
	

	Firma e propozuesit të Projektit 
	

	Të dhëna të detajuara për propozuesin e projektit 
	

	
	

	Institucioni Buxhetor /
Ministria/grupi/sektori
	
	Vendndodhja e Projektit
	



02.  Identifikimi i Idesë së Investimit
	Projekt-Ideja 
	


	
Emri i Programit
	

	
Problemet për t’u adresuar
	Një përshkrim i gjendjes aktuale dhe problemet siç perceptohen nga përfituesit direkt të investimit. Duhet te kihet parasysh  që përshkrimi  i problemeve aktuale dhe nevojave për të ardhmen të përmbajë sa më shumë të jetë e mundur të dhëna sasiore dhe cilësore


	
Qëllimet dhe objektivat e 
Programit të cilat projekti do të ndihmojë të arrihen  
	Të argumentohet përputhja e investimit me objektivat e programit në të cilin bën pjesë ky projekt. Ndërlidhja e projekt propozimit me:
1. Strategjinë Kombëtare për Zhvillim dhe Integrim dhe Strategjinë Sektoriale
2. Deklaratën e prioriteteve të Qeverisë
  (të jepen konkretisht lidhjet me dokumentet e mësipërme)




0.3. Kostot e Projektit të Investimit
	Kosto Totale e Projektit (000/lekë) 
	



04.  Autorizuesit / Hapat e aprovimit të projekt-idesë
	
	Emri
	Nënshkrimi
	Data
	Qëllimi i rishikimit
Statusi i Projektit-Idesë

	Drejtuesi i Programit në Institucionin Buxhetor (IB)

	
	
	
	Aprovimi / refuzimi për t’u shqyrtuar më tej


	Komente nga Drejtuesi i Programit (n.q.s. ka)


	Sekretari i Përgjithshëm 

	
	
	
	Konfirmimi/refuzimi i aprovimit të projekt-idesë


	Komente nga Sekretari i Përgjithshëm (n.q.s. ka)







ANEKSI 1 (F-2)
F-2    Formulari i Propozimit të Projektit të Investimit (FPPI)

01.  Personat e Kontaktit 
	
Institucioni Buxhetor
	

	
Departamenti
	

	Emri dhe pozicioni i propozuesit të projektit 
	
	Detajet e kontaktit të propozuesit të projektit (tel, email)
	

	Personi i kontaktit Buxhet & Financë 
	

	Detajet e kontaktit të Buxhet & Financë
	



02.  Identifikimi i Investimit
	Ministria/grupi/sektori
(Institucioni buxhetor)
	
	
Kodi i Grupit
	

	
Emri i Programit
	
	
Kodi i Programit 
	

	
Emri i Projektit 
	

	
Kodi i Projektit  
	

	
	
	
Numri i identifikimit  nga DMIP
	

	
	
	
Vendndodhja e Projektit
	

	
Statusi i Projektit 
	I ri

	
Financimi nga Donatori  (n.q.s. ka)
	

	
	Në vazhdim  

	
	

	
Data e Fillimit
	
	
Data e Përfundimit
	



03.  Justifikimi i Investimit
	Problemet e gjendjes aktuale që duhen adresuar/ Justifikimi i nevojës për investime 
(Një përshkrim i gjendjes aktuale dhe problemet siç perceptohen nga përfituesit direkt të investimit. Duhet të kihet parasysh  që përshkrimi  i problemeve aktuale dhe nevojave për të ardhmen të përmbajë sa më shumë të jetë e mundur të dhëna sasiore dhe cilësore).

	Përputhja e projektit me Qëllimet dhe Objektivat e Programit të cilat projekti do të ndihmojë të realizohen. A ndërlidhet projekt-propozimi me: 
3. Strategjinë Kombëtare për Zhvillim dhe Integrim dhe Strategjinë Sektoriale
4. Deklaratën e prioriteteve të Qeverisë
  (të jepen konkretisht lidhjet me dokumentet e mësipërme)




0.4 Specifikimi i Projektit & Analiza e Alternativave të Investimit
	
· Objektivi i Investimit: 
 (Objektivi i Përgjithshëm” (impakti)” janë përfitimet afat gjata të cilat synon të arrijë investimi. Këto  objektiva  zakonisht përcaktohen në nivel Programi). Objektivat specifikojnë pse projekti është i nevojshëm për përfituesit direkt nga investimi).  


	Përshkrim i përgjithshëm i projektit: (një përshkrim i detajuar çfarë projekti do të realizojë dhe lidhjet e tij me objektivat. Informacioni duhet të jetë sa më cilësor dhe sasior)


	Alternativa 1 - 

	Përshkrimi i alternativës së investimit 1


	Alternativa 2 - 
 

	Përshkrimi i alternativës së investimit 2
(në është identifikuar)

	Alternativa 3 - 


	Përshkrimi i alternativës së investimit 3
(në është identifikuar)

	Alternativa e Investimit (e përzgjedhur)  


	Arsyet për zgjedhjen e alternativës së investimit  


	Produktet që do të realizojë ky investim: (mallrat apo shërbimet e realizuara nga investimi për arritjen e rezultateve dhe objektivave të përcaktuara. Ato duhet të jenë të matshme dhe të prekshme)


	
	Sasia e Produktit
	Njësia Matëse
	Kosto për njësi

	Produkti 1


	
	
	

	Produkti 2  (nëse ka)


	
	
	

	Produkti 3  (nëse ka)


	
	
	



  0.6 Kostot (shpenzimet kapitale) e mëparshme të projektit 
	Kosto e investimit deri ne fund të 2017  (n.q.s. ka), 000/lekë
(kjo vlen në rastin e kontratave shtesë apo projekte të cilat kanë qenë financuar më parë)
	



0.7 Kostot e Investimit / Të Ardhurat nga Investimi (000/Lekë)
	
Kostot e Projektit te Investimit

	2018

	2019

	2020

	Kostoja e mbetur e investimit 
	Kosto  totale e Investimit


	(a) Kosto e investimit 
	
	
	
	
	

	(b) Kosto korente/operative 
	
	
	
	
	

	(c) Totali (a+b)
	
	
	
	
	

	(d) Te ardhurat si rezultat i investimit  (n.q.s. ka)
	
	
	
	
	

	(e) Financimi nga donatoret (n.q.s. ka)
	
	
	
	
	

	(f) Kostoja Neto (c-d-e)
(kontributi i buxhetit të shtetit për këtë investim)
	
	
	
	
	



08.  Menaxhimi i Projektit, parakushtet  & rreziqet
	Parakushtet dhe Rreziqet ne zbatimin e projektit; dhe veprimet e planifikuara për eliminimin e efektit te tyre		
a.  Duhet evidentuar çfarë faktorësh të jashtëm mund të ndikojnë në realizimin e objektivave të projektit, por  që janë jashtë kontrollit të menaxhuesve të projektit?
b. Specifiko ndonjë nevojë për rregullim ligjor apo masa rregullatore, të  cilat duhet të ndërmerren si parakusht për fillimin e  projektit për investim.


	Përmbledhje e mënyrës dhe rolit të institucioneve që do të menaxhojnë projektin.  
a. Përcakto faza/rezultate të ndërmjetme, nëse ka dhe bashkëngjiti atyre afate kohore që mund të përdoren për të treguar progresin në zbatimin e projektit.
b. Përcakto emrin e drejtorisë dhe drejtuesi i cili do të jetë përgjegjës për projektin apo ndonjë institucion tjetër që do të ngrihet për zbatimin/menaxhimin e projektit. 


	1. Hartimi i Projekt-Idesë 
2. Hartimi i Projektit teknik (me preventivin përkatës)            (vendos shenjën X brenda kutisë nëse është realizuar)		  
	

	Dokumentet e mëposhtme kërkohen vetëm për “nivelin e mesëm ose të plotë” (vendos shenjën X brenda kutisë nëse është realizuar)

	3. Studimi i fizibilitetit i pjesshëm/zhvilluar 
4. Analiza të tjera ekonomike financiare	
(Në këtë bllok kërkohet të jepet një përmbledhje e shkurtër  e konkluzioneve të arritura nga studimet e kryera. Të paraqiten treguesit kryesorë të këtyre analizave. Në rastin e analizës kosto-përfitim të jepen: VAN (Vlera aktuale Neto), NBR (Norma e Brendshme e Kthimit), RKP (Raporti Kosto-Përfitim) si dhe një vlerësim nëse këta tregues kanë kuptim.
	    




09.  Vlerësime të tjera për projektin
	Vlerësimi i impaktit mjedisor 
Vlerësimi i impaktit social (ulja e varfërisë, barazia gjinore, minoritetet)
Të tjera  - (specifiko)
		                 Po / Jo / Te panevojshme 




10. Autorizuesit e aprovimit të projektit
	
	Emri
	Nënshkrimi
	Data

	Drejtuesi i Programit të Institucionit Buxhetor (IB)

	
	
	

	Drejtuesi i Financës/Buxhetit së Institucionit buxhetor
	
	
	

	Drejtuesi i Institucionit Buxhetor
(Sekretari Përgjithshëm)

ANEKS 2: METODOLOGJIA 

“PËR MONITORIMIN DHE RAPORTIMIN E INVESTIMEVE PUBLIKE”

Rregullat e mëposhtme do të aplikohen në procesin e monitorimit dhe raportimit të investimeve publike. 
1. Rregulla të Përgjithshme të Monitorimit
Monitorimi është procesi përmes të cilit institucionet buxhetore, përgjegjëse për zbatimin e projekteve të investimeve publike, sigurojnë që realizimi financiar i projekteve dhe aktivitetet që ato po zbatojnë në këtë kuadër, janë në përputhje me planet vjetore të miratuara në nivel projekti. 
Monitorimi do të zhvillohet si një proces sistematik, i cili ka për qëllim të krahasojë performancën e investimeve në tërësi me objektivat për të cilat janë programuar, si dhe marrjen në kohë të masave paraprake për mënjanimin e risqeve dhe problemeve gjatë realizimit të projekteve të investimeve.
Monitorimi i projekteve të investimeve publike do të bëhet duke marrë parasysh specifikat dhe procedurat që ndiqen në zbatimin e projekteve sipas burimit të financimit.  
Qëllimi
Metodologjia e Monitorimit dhe Raportimit të Investimeve Publike ka për qëllim të standardizojë formën dhe mënyrën e raportimit nga ana e ministrive. Kjo metodologji është në sinkron me udhëzimet për hartimin dhe zbatimin e buxhetit dhe rregullon marrëdhëniet ndërinstitucionale në fushën e monitorimit dhe raportimit të investimeve publike në përputhje me përgjegjësitë shtetërore të ministrive.
Objektivat e monitorimit të projekteve të investimeve publike
· Të përmirësojë eficiencën e sistemit aktual të monitorimit të investimeve publike:
Sistemi i monitorimit synon një raportim efikas dhe realist që identifikon në kohë dhe i paraprin akumulimit të problemeve, duke vënë në dijeni strukturat vendimmarrëse me qëllim zgjidhjen në kohë të tyre.
· Të përmirësojë procesin e planifikimit vjetor dhe afatmesëm në nivel programi dhe projekti:
Gjetjet dhe rekomandimet e raporteve të monitorimit do të ndihmojnë ministritë të përmirësojnë mënyrën e planifikimit të projekteve, duke mundësuar një përqasje më të mirë në raport me arritjen e objektivave sektoriale, rishikimin e politikave dhe buxhetimin e programeve.  
· Të përmirësojë kuadrin institucional të monitorimit e raportimit si dhe përgjegjësitë në procesin e planifikimit 
Ministria përgjegjëse për financat përgjigjet për përgatitjen e standardeve dhe metodologjisë së raportimit si dhe për vlerësimin periodik të projekteve dhe programeve të investimeve publike. Sipas rastit, ministria përgjegjëse për financat propozon zgjidhje të mundshme të problemeve të projekteve, në bashkëpunim me ministritë e linjës. 
2. Procedurat e Monitorimit dhe Raportimit të Investimeve Publike
Fusha /Objekti i raportimit
Objekt i monitorimit dhe raportimit nga ana e ministrive dhe institucioneve buxhetore që zbatojnë projekte të investimeve publike, do të jenë të gjitha projektet e investimeve publike që financohen në kuadër të buxhetit të shtetit, pavarësisht burimit dhe vlerës së financimit.
Burimi i të dhënave të monitorimit dhe forma e raportimit
Të dhënat bazë për monitorimin dhe vlerësimin e projekteve të investimeve publike do të gjenerohen nga raportimet e ministrive të linjës dhe institucioneve të tjera buxhetore që zbatojnë projekte me financim të brendshëm dhe të huaj, dhe nga Sistemi Informatik Financiar i Qeverisë (SIFQ). Sipas rastit, mund të shfrytëzohen edhe burime të tjera të dhënash.
Forma dhe mënyra e raportimit të investimeve publike do të përcaktohet nga Ministri përgjegjës për financat në fillim të vitit buxhetor.

Afatet e Raportimit
Raportimi për ecurinë e realizimit të investimeve publike do të bëhet në mënyrë periodike në bazë mujore. Raportimi mbi bazë mujore ka për qëllim disiplinimin e investimeve, evidentimin dhe shmangien në kohë të problematikës që haset në zbatimin e projekteve. Raportimi do të bëhet sipas standardit të parashikuar në seksionin e mësipërm. 
Të gjitha institucionet buxhetore që zbatojnë projekte investimi, brenda datës 10 të çdo muaji duhet të dërgojnë pranë Drejtorisë së Menaxhimit të Investimeve Publike raportet e monitorimit për muajin paraardhës. Drejtoria e Menaxhimit të Investimeve Publike në Ministrinë përgjegjëse për financat, brenda datës 20 të çdo muaji përditëson raportin përmbledhës të monitorimit të investimeve për periudhën. Raporti vjetor i monitorimit të investimeve publike për periudhën ushtrimore hartohet brenda tremujorit të parë të vitit pasardhës.
Kuadri institucional i monitorimit
Ministria përgjegjëse për financat është institucioni përgjegjës për përcaktimin e standardeve të monitorimit dhe të vlerësimit të ecurisë së zbatimit të investimeve në përputhje me prioritetet e miratuara në fillim të vitit buxhetor. Drejtoria e Menaxhimit të Investimeve Publike në Ministrinë përgjegjëse për financat përgjigjet për ndjekjen dhe respektimin e afateve të raportimit, garantimin e cilësisë së raportimit nga ana e ministrive dhe institucioneve buxhetore që zbatojnë projekte investimi, si dhe përgatitjen e raporteve përmbledhëse periodike dhe vjetore të monitorimit të investimeve. 
Ministritë dhe institucionet buxhetore përcaktojnë strukturat përgjegjëse për raportimin pranë Ministrisë përgjegjëse për financat /Drejtorisë së Menaxhimit të Investimeve Publike, të cilat raportojnë në mënyrë periodike, në rrugë shkresore dhe elektronike, në përputhje me formatet e raportimit. Strukturat përgjegjëse për monitorimin bëjnë verifikimin, dhe sipas rastit edhe korrektimet apo plotësimet e nevojshme të informacionit të dërguar nga drejtoritë ose institucionet e varësisë, në përputhje me specifikimet e përcaktuara në formatet e parashikuara të kësaj metodologjie. Çdo ministri, brenda sistemit të vet dhe në përputhje me programet që menaxhon, do të ndërtojë skemën e raportimit të brendshëm për të gjitha strukturat brenda ose jashtë saj, që zbatojnë projekte të investimeve publike.
Ministritë dhe institucionet buxhetore, si institucione përgjegjëse për kontraktimin dhe zbatimin e projekteve, kanë një rol të dyfishtë: evidentimin e termave kontraktuale të projekteve, ndjekjen e zbatimit të projekteve dhe raportimin e ecurisë së zbatimit të projekteve në përputhje me kontratat e lidhura për çdo projekt.  
Lidhja e procesit të monitorimit me planifikimin dhe buxhetimin e projekteve
Planifikimi dhe monitorimi janë ngushtësisht të ndërlidhur, ku një proces ndjek tjetrin ashtu sikundër edhe derivohet nga tjetri. Në këtë kontekst, monitorimi i investimeve publike përbën një instrument për të korrektuar jo vetëm planifikimin e projekteve, por edhe një menaxhim më efikas të shpenzimeve për investime. Gjetjet dhe rekomandimet e raporteve të monitorimit do të ndihmojnë ministritë në planifikimin dhe prioritizimin e projekteve të investimeve përgjatë gjithë ciklit të projektit si dhe një harmonizim më të mirë të ciklit të projekteve me ciklin e menaxhimit të shpenzimeve publike. 
Në përputhje me ciklin e buxhetimit të projekteve dhe të përgatitjes dhe zbatimit të buxhetit, raporti për progresin 6-mujor të zbatimit të investimeve do të shërbejë si bazë për rialokime të mundshme të shpenzimeve për investime në kuadër të rishikimit të buxhetit të shtetit. Raporti 9-mujor do të jetë raporti kryesor për vlerësimin e realizimit të pritshëm vjetor të investimeve si dhe përgatitjen e propozimeve për tavanet sektoriale të investimeve publike në kuadër të hartimit të projektbuxhetit për vitin në vazhdim. 
Raporti vjetor i monitorimit të investimeve publike do të përmbajë konkluzionet lidhur me zbatimin e investimeve përgjatë periudhës ushtrimore dhe do të shërbejnë si bazë për përgatitjen e tavaneve insititucionale për investimet publike në kuadër të Programit Buxhetor Afatmesëm. Konkluzionet e raportit vjetor të monitorimit do të jenë pjesë e raportit për buxhetin faktik që miratohet çdo vit në Kuvend. 

VENDIM
Nr. 186, datë 29.3.2018

PËR NJË SHTESË FONDI NË BUXHETIN E VITIT 2018, MIRATUAR PËR MINISTRINË E KULTURËS, PËR MBULIMIN E SHPENZIMEVE PËR REALIZIMIN E AKTIVITETEVE, PJESË TË KALENDARIT PËR VITIN 2018, SI “VITI MBARËKOMBËTAR I GJERGJ KASTRIOTIT-SKËNDERBEUT”

Në mbështetje të nenit 100 të Kushtetutës, të nenit 5, të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, dhe të ligjit nr. 109/2017, “Për buxhetin e vitit 2018”, me propozimin e ministrit të Kulturës, Këshilli i Ministrave 

VENDOSI:

1. Ministrisë së Kulturës, në buxhetin e miratuar për vitin 2018, i shtohet fondi prej 52 200 000 (pesëdhjetë e dy milionë e dyqind mijë) lekësh, për mbulimin e shpenzimeve të aktiviteteve që do të realizohen në kuadër të vitit 2018, si “Viti Mbarëkombëtar i Gjergj Kastriotit-Skënderbeut”.
2. Fondi prej 52 200 000 (pesëdhjetë e dy milionë e dyqind mijë) lekësh ndahet, si më poshtë vijon:
a) 	Në programin buxhetor “Trashëgimia kulturore dhe muzetë” (08220), zëri “Shpenzime korente”, llog. 604, fondi prej 14 200 000 (katërmbëdhjetë milionë e dyqind mijë) lekësh;  
b) 	Në programin buxhetor “Art & kultura” (08230), zëri “Shpenzime korente”, llog. 604, fondi prej 38 000 000 (tridhjetë e tetë milionë) lekësh.
3. Ky fond të përballohet nga fondi rezervë i buxhetit të shtetit.
4. Ngarkohen Ministria e Financave dhe Ekonomisë dhe Ministria e Kulturës për zbatimin e këtij vendimi.
Ky vendim hyn në fuqi menjëherë dhe botohet  në Fletoren Zyrtare.

KRYEMINISTRI
Edi Rama

